
^P rincipio  curiositas,  luxus  deinceps,  hodie  universim 
diffusa  consuetudo  communem  adeo  Cophoeae  arabicse  , 
vulgo  Caffe ,  usum  reddidere,  ut  quidquid  de  ea  dicere¬ 
tur  publicae  potius  Hygienis,  quam  medicae  materiae  ar¬ 
gumentum  nonnullis  videri  posset.  Si  enim  nunc  Co- 
phoeae  jucunda  potio  tantummodo  censetur,  atque  ob  im¬ 
modicum  et  habitualem  usum,  inutilis  in  morborum  cu¬ 
ratione  existimatur,  non  ideo  a  pharmacorum  classe  sub¬ 
stantiali  hanc  delendam  puto.  Multi  quidem  sunt  qui  , 
prava  consuetudine  ducti,  liquoribus  spirituosis,  dum  va¬ 
lent,  ultra  modum  abutantur,  et  CUiri  aegroiam,  cos  non 
solum  fastidiunt,  verum  vel  minima  eorum  dosis  phae¬ 
nomena  excitat  violentissima;  id  quod  satis  superque  de¬ 
monstrat,  et  habitudinem  in  naturae  legem  converti,  et 
legem  hanc  summopere  immutari  ,  cum  morbo  aliquo 
laboramus.  Aer,  alimenta,  potus  tamquam  vitae  humanae 
necessaria  elementa  sunt,  et  tamen  dum  morbo  excru¬ 
ciamur,  sponte  repudiamus;  nemo  vero  est  inter  medi¬ 
cos,  qui  aegros  vel  alimentis  vel  potu  carere  patiatur. 
Ita  pariter  etsi  Cophoeae  potu  generatim  abutamur,  etsi 
aegrotantes  illum  libentius  recusent,  non  ideo  dicendum 
est  omni  ipsum  medica  facultate  destitui,  de  quo  argu¬ 
mento  hodierna  mihi  luce  .disserere  constitui.  Quod  si 

summa  animi  trepidatione  experimentum  hoc  gravissi- 

mum  aggredior ,  recreat  tamen  ac  summopere  me  refi¬ 
cit  benevolentia  atque  humanitas  Vestra,  Praeceptores  sa- 
pientissimi,  quibus  doctrinas  eruditionemque  meam  om¬ 
nem,  quantulacumque  pro  ingenii  mei  imbecillitate  sit, 
acceptam  refero  ,  et  in  posterum  semper  me  relaturum 
fore  profiteor. 

Coplioea  (  cophoea  arahica  bot.  )  est  arbuscula  xv 
vel  xx  pedem;  classis  pentandrice  monoginice  Linnaei;  ad 
familiam  rubiacearum  Jussieu  ,  aparinearumque  Adan- 
son  pertinens.  Rami  ejus  oppositi,  nodosi,  cineracei  sunt, 
foliisque  operiuntur  ovatis,  oblongis,  ad  eorum  duas  ex¬ 
tremitates  extenuatis,  superius  splendidis,  pallidis  infe¬ 
rius,  quaeque  folia  imitantur  lauri  nobilis  seu  communis, 
longiora  tamen,  minus  crassa,  et  perpetuo  viridescentia. 
Stipulae  interpetiolares  internae,  laeves  haec  folia  comitan¬ 
tur.  Albi  sunt  flores,  suavi  odore  ,  forma  ad  jasminum 
grandiflorum  vel  hispanicum  accedentes.  Quapropter  non¬ 
nulli  arborem  coplxudcc  Jcisrtiinuin  arahinum  nuncupave¬ 
re.  Floribus  baccce  seu  drupee  succedunt  «similes  cerasis, 
virides  primo,  dehinc  rubrae,  quae  maturando  nigrescunt. 
Fructus  constant  his  drupis  vel  Laccis  pulpa  glutinosa 
subdulci  interius  repletis  ,  quae  involucrum  constituunt 
duabus  fabulis  plano-convexis,  quae  plana  superficie  sese 
mutuo  respiciunt.  Superficies  illa  longitudinali  sulco  di¬ 
stinguitur.  Hae  fabae  tostae  potionem  suppeditant  quam 
dicimus  Caffe,  veraque  sunt  semina  plantae  ipsius. 

Discrepant  auctores  inter  se  de  loco  indigeno  cophoeae. 
Alii  in  Arabiam  a  montibus  iEthiopiae  superioris,  idest 
abs  Abyssinia  transvectam  fuisse  arbitrantur;  alii  e  con¬ 
tra  et  plerique  translationem  hujuscemodi  negant,  affir¬ 
mantes  potius  ab  Arabia  in  Abyssiniam  fuisse  plantam 

deductam,  ibique  fructu  longiore,  crassiore,  et  minus  o- 
lente  facto  degeneravisse.  Nihilominus  certe  constat  jam- 
diu  regnum  Hyemen  in  sinu  Arabiae  felicis  meridionali 
positum  optimam  omnium  cophoeam  produxisse. 

Contenditur  quoque  de  tempore  a  quo  plantae  hujus 
semina  ad  jucundam  et  salutarem  potionem  fuerint  ac¬ 
commodata.  Nonnulli  putant  usum  cophoeae  a  pervetustis 
aetatibus  procedere  ;  Nw revfrov  Helenae  quod  recordatur 
Homerus  cophoeam  esse  arbitrantes: 

« . immiscet  mqfiicata  in  pocula  succum 

Adversumque  irce  et  ducentem  oblivia  luctus. 

Odyssea,  lib.  iv. 

Tale  pariter  fuisse  jus  nigrum  Lacaedemonum,  cophoe- 
amque  a  Davidis  usque  temporibus  innotuisse  scribunt. 
Hisce  omnibus  ommissis,  scimus  Arabes  saeculo  decimo- 
quinto  plantam  simul  et  virtutes  ejus  dignovisse,  et  non¬ 
nisi  post  saeculum  decimumsextum  semina  ejus  ad  com¬ 
parandam  potionem  fuisse  adhibita.  \'iget  pariter  con¬ 
troversia  de  primo  Arabe,  qui  potionem  a  seminibus  co¬ 
phoeae  exprimere  excogitavit.  Persae  ,  cum  existimarent 
homines  ad  inventionem  tanti  momenti  ineptos  esse  per 
mentis  libidinem,  finxerunt  Arcangelum  Gabrielem  Ma- 
hometto  cophoeam  revelasse,  ut  eum  gravi  morbo  recu¬ 
peraret  (i).  Tureae  Somnites  gloriam  hujus  inventionis 
tribuunt  cuidam  Ethaeriarchae  regni  Hyemen,  qui  edo¬ 
ctus  a  famuld  capellas ,  postquam  baccas  cophoeae  come¬ 
dissent  ,  fleri  vigilantiores  et  magis  magisque  solertes  , 
quin  ullam  paterentur  molestiam,  infusionem  ejus  deli¬ 
bare  voluit,  et  quum  sapido  gustu  praeditam,  digestioni 


(i)  Dizionario  delle  scieuze  mediche. 

utilem  ,  atque  ad  vigiliam  ciendam  aptam  repetiisset , 
monachis  suis  omni  vespere  illam  sumendam  persuasit, 
ne  inter  nocturnas  preces  somno  vincerentur. 

Usus  cophoeae  diu  in  coenobio  non  latuit.  Monachi  ad 
eam  experiendam  alios  invitaverunt;  potio  nova  omnibus 
accepta  fuit,  etiamsi  vigilare  cujusdam  non  interesset.  Per 
universam  Arabiam  consuetudo  diffusa  est,  et  praesertim 
ubi  advenae  essent  frequenti  ores,  sicuti  Meclia  et  Mety- 
mna,  unde  peregrini  per  totum  Orientem  illam  propaga¬ 
verunt.  Summo  cum  gaudio  «a  Mahomettanis  fuit  recep¬ 
ta,  quippe  qui  vino  a  lege  vetito  debent  abstinere,  etiam 
quod  moerorem,  quo  natura  praeoccupantur,  viderent  tem¬ 
perari.  Crescente  vero  de  die  in  diem  cophoeae  fama  , 
mercatores  non  defuere,  qui  semina  coementes  huc  il¬ 
luc  exportarent.  Ubique  et  praecipue  Byzantii  publicae 
officinae  in  quibus  liquor  novus  elaborabatur  institutae  sunt. 
Innumera  hominum  ibi  frequentia  fuit,  et  cantus  poetae, 
SCurr.T*  niiga.*!  pdphant,  tcodirw  lih**rahantur  desidiosi,  po¬ 
litici  cle  publicis  rebus  disserebant.  Europei  negotiato¬ 
res,  qui  Orientis  portus  adibant,  libenter  hanc  potionem 
degustaverunt,  atque  in  patriam  redeuntes  ejusdem  co¬ 
piam  civibus  fecerunt.  Galli  ,  novarum  rerum  scmper 
studiosissimi,  primi  in  has  occidentales  plagas  usum  co¬ 
phoeae  receperunt.  Armenius  quidam  in  medio  Parisio¬ 
rum  splendidam  officinam  erexit,  cx  qua  magnam  sibi 
utilitatem  et  lucrum  comparavit.  Alteram  *iaulo  post  in¬ 
stituit  Londini,  ubi  Anglus,  ad  silentium  inclinis,  mul¬ 
tam  dici  noctisque  partem  degebat;  hinc  in  Septentrio¬ 
nem  consuetudo  trajecit,  et  Dani,  Succi,  Poloni,  Russii 
cophocam  vilibus  potionibus  illieo  praeposuerunt.  Gallia, 
Germaniam,  Italiam,  Ilyspanias  gustus  illius  participes 

fecit,  et  cum  res  luxuries  ab  initio  est  habita,  statim  et 
praesertim  apud  opulentos  necessaria  facta  est.  Hinc  au¬ 
cta  mercatorum  industria  est.  Et  quoniam  longum  erat 
iter  et  sumptuosum,  ut  de  Moka  et  Adeni  regione  co~ 
phoeae  semina  ad  nos  transferrentur,  plurimaque  iis  lo¬ 
ca  carerent;  Batavi  commercii  solliciti  plantam  cophoeae 
ex  Arabia  in  proprias  ditiones  transtulerunt,  et  cito  co¬ 
loniae  Giava,  Surinae,  Essequo,  Demerari  in  America  co¬ 
phoeae  ditissimae  factae  sunt.  Hortus  botanicus  Amstelo- 
damensis  primam  cophoeae  plantam  aluit.  Lodovicus  XIV, 
cum  Utrajecti  de  pace  componenda  inter  Beges  poten- 
tissimos  ageretur,  parvula  cophoeae  planta  ab  Amstelo- 
damensium  Magistratu  donatus  est ,  quam  ipse  postea 
Lutetia  Parisiorum  coli  mandavit  (i). 

Quibus  praepositis  ad  historiam  plantae  pertinentibus 
ad  quamnam  videlicet  vegetabilium  classem  spectet,  qua 
donetur  patria  ,  et  quomodo  nationibus  omnibus  inno¬ 
tuerit  ,  animum  nunc  «<1  famltatoo  cju.cdom  convertere 
opus  est,  et  ad  classem  ipsi  adscribendam  in  systema- 
tica  substantiarum  therapeuticarum  methodo.  Eorum  e- 
xemplo,  qui  de  materia  medica  disseruerunt,  spe  teneor 
fore  ut  indicatum  scopum  attingam. 

A.  Familia  cui  pertinet  planta  in  systematibus  bota¬ 
nicis  criterium  quoddam  suppeditabit  quo  analogice  ali¬ 
qua  ejus  generalis  proprietas  deduci  possit. 

V 

(i)  Etsi  Cophoea  Zonae  torridae  sit  indigena,  nimium  tamen  ca¬ 
lorem  non  amat.  In  tepidariis  Pisarum  et  horti  botanici  Patavini 
vegeta  serbatur  tempore  aestivo  in  temperatura  gr.  xiv.°  Reaumur. 
Hinc  difficile  non  esset  cophoeam  germinare  in  insulis  Mediterra¬ 
nei  maris  ubi  aestus  etiam  noctu  sunt  valde  ferventes. 

B .  Analysis  chemica  nobis  principia  ostendet  quae  se¬ 
mini  cophoeae  insunt,  et  mutationes  a  combustione  se-  . 
millibus  ipsis  illatas  operiet,  eorumque  naturam  docebit. 

C.  Actio  hujus  plantae  in  brutis  animadversa,  quibus 
pro  cibo  exhibita  fuit,  nos  de  ejus  actione  faciet  com¬ 
parate  certiores. 

D.  Postremo  autem  mutationes  in  homine  sano  indu¬ 
ctae,  et  effectus  in  morbis  peculiaribus  observati,  senten¬ 
tiam  meam  de  medica  actione  confirmabunt. 

In  plantis  omnibus  quae  in  familia  naturali  rubiacea- 
rum  Jussieu,  cui  pertinet  Cophoea  arabica  Linnaei,  re¬ 
censentur,  observatione  duce,  tum  tonica  vis,  tum  ad- 
stringens  et  organum  aliquod  excitans  deprehenditur. 
Rubia  tinctorum,  Asperula  cynanche  (  quod  sanare  an¬ 
ginam  credebatur  ),  variae  Cbina-Chinae  species,  plurimae 
Ipecacuanhae  varietates,  Gumma-kiuo,  totidem  sunt  plan¬ 
tae  earumque  fructus  actionis  enunciatae. 

Seminum  CophrkA»»  analysirr»  oliomioam  plerique  insti¬ 
tuerunt.  Clarissimi  viri  Cadet-Gassicourt  ,  Rubiquet,  et 
Pelletier  parvam  olei  volatilis  concreti  quantitatem  se¬ 
minibus  ipsis  inesse  viderunt,  aliquid  gummi  vel  muci - 
laginis ,  albuminam ,  principium  amarum  quod  tunc  vi¬ 
rescit  cum  albuminae  aut  fixo  alkali  misceatur,  substan¬ 
tiam  insuper  oleo-resinoidenv  coloratam  et  acrem,  et  a- 
liam  quae  in  crystallos  abit  acubus  sericis  similes,  ma¬ 
xima  azoti  copia  refertos  ,  et  quae  Cophoeina  dicitur. 

♦ 

Torrefactio  autem  principia  alia  a  cophoea  evolvit : 

\ 

derivatur  hinc  tanninum ,  et  quoddam  acidum  a  Cadet- 
Gassicourt  pro  acido  gallico  habitum,  et  ab  aliis  acidum 
caphicum  dictum.  Aroma  et  sapor  cophoeae  intensior  fit 
pro  gradu  torrefactionis. 


I 


1 1 

Videamus  nunc  quanam  ratione  semina  eorumque  prin¬ 
cipia,  vel  cumulatim  vel  seorsim  considerata,  hominem 
afficiant. 

Neminem  fere  puto,  qui  ignoret  olea  volatilia  substan¬ 
tias  esse  quammaxime  excitantes  atque  stimulantes,  ea- 
que  certa  dosi  administrata  stomachi  sympathias  exsu¬ 
scitare,  unde  secundarii  effectus,  variabiles  juxta  peculia¬ 
rem  hominis  cui  porriguntur  constitutionem,  deriventur. 

Quinam  dubitare  potest  de  nutriente  mucilaginis  et 
gummi  facultate  ?  quae  duo  proinde  nulla  in  hominis  ven¬ 
triculo  phoenomena  producere  valent,  nisi  quae  a  nimia 
eorum  dosi  oriri  possunt,  quin  vitales  motus  perturben¬ 
tur  ,  si  fides  iis  est  adhibenda  qui  hujusmodi  substan¬ 
tiarum  effectus  diligenter  sunt  prosequuti. 

Albumina  vegetantium  albuminae  animali  affinis  sub¬ 
stantia  est,  a  qua  nomen  habuit.  Ob  hanc  similitudinem, 
quum  textubus,  quibus  apponitur,  heterogenea  non  6it, 
facile  organicam,  formam  «uscipn  *  ifinst  cmn  liquoribus 
animalium  miscetur  quin  mutationes  in  iis  cieat,  sicuti 
de  muciiagine  vel  gummo  fieri  enunciatum  est.  Cum  er¬ 
go  nutricias  tantum  proprietates  possideat,  jure  substan¬ 
tia  nutriens  omnino  censetur. 

_  e 

Extraclivum  vel  principium  amarum  vegetabilium  im¬ 
pressionem  in  organa  exercet,  quae  textum  roborat  ej us¬ 
que  tonum  atque  energiam  conservat  augetque:  actio 
ejus  mitis,  haud  aspera,  nec  violens  est.  . 

Quum  substantia  oleo-resinoides  oleorum  simul  resi- 
nariunque  sit  particeps,  proprietatibus  utrique  commu¬ 
nibus  prostat;  quare  actione  pollet  ciendi  fibram  viven¬ 
tem  quotiescumque  in  ejus  activitatis  sphaeram  mittatur. 
Olea  vel  substantiae  hydrogenatae  dum  cum  exuberanti 


oxygenn  quantitate  junguntur  naturam  mutant,  tuncque 
characteres  ostendunt  ,  qui  resinae  purae  et  praesertim 
camphorae  proprii  sunt;  id  quod  facillime  demonstratur 
cum  oleum  quodcumque  aliquo  temporis  intervallo  com¬ 
munis  aeris  actioni  exponatur,  sive  si  acidum  oleo  jun¬ 
gatur;  tunc  enim  acidi  oxygenium  cum  olei  hydrogenio 
citissime  copulatur.  Quapropter  haud  difficile  est  suspi¬ 
cari  substantiam  oleo-resinoidem  in  grano  cophoeae  ab 
oleo  volatili  procedere  cum  quo  in  analysi  aeris  oxyge¬ 
nium  conjunctum  fuerit,  vel  oxygenium  ipsud  a  quopiam 
alio  elemento  cophoeae  d  eri  vari  t.  Quomodocumque  vero 
res  se  habeat,  actio  ejus  in  libram  animalem  naturam  non 
mutat,  et  jugiter  resinae  et  camphorae  analoga  serbatur. 

Cophoeina  «ad  naturam  scyllitince  atque  tannini  accedit, 
iisdemque  pollet  physico-chemicis  proprietatibus,  teste  cla- 
riss.  Chenevix;  ideoque  systemati  vasorum  absorbentium 
firmando,  renumque  actioni  augendae  potissimum  confert. 
Hoc  unum  prinoipinm  frvrtnooo  iti  Ouuoa  CSC  CUI’  UrinSC 
secretio  in  iis  augeatur,  qui  cruda  cophoeae  semina  in 
deliciis  habent.  Alii  quoque  cophoeinae  actionem  dicunt 
illi  haud  absimilem  esse,  quam  chinae  alkali  praesefert, 
in  febribus  videlicet  intermittentibus  vincendis,  quod  re¬ 
petitis  indiget  atque  accuratioribus  observationibus. 

Tanninum,  acidum  cophoicum ,  atque  principium  aroma¬ 
ticum ,  qu.ne  a  seminum  ustione  producuntur,  iisdem  co¬ 
phoeae  crudae  principiis  accepta  referri  debent,  quorum  e- 
lementa  calorici  actione  varie  inter  se  copulata  et  commi¬ 
xta  corpus  constituunt  a  crudis  seminibus  prorsus  diver¬ 
sum.  Si  cophoeina  decomponatur  tanninum,  atque  acidum 
cophoicum  praebet;  oleum  aethereum  cum  substantia  oleo- 
resinoide,  aroma  vel  principium  aromaticum  producunt. 

Antequam  substantia  quaelibet,  praesertim  si  nunquam 
teutata,  sub  forma  medicamenti  homini  exibeatur,  solent 
medici  ,  jure  optimo  ,  effectus  illius  ,  utilitatem  yel  da¬ 
mnum  in  brutis  animantibus  experiri;  et  praeterquamquod 
id  semper  in  more  fuit,  nostra  quoque  aetate  Nysterus, 
Magendie  ,  Orphila  ,  Edwards  aliique  de  plurium  sub¬ 
stantiarum  efficacia  vel  pernicie  methodo  eadem  certio¬ 
res  facti  sunt. 

De  efficacia  cophoeae  nec  non  de  ejus  effectu  in  bru¬ 
tis  animalibus  jam  diximus  superius,  cum  de  capella  lo- 
quuti  sumus,  quae  planta  cophoeae  pasta  est  (i). 

Effectus  vero  pharmaci  uniuscujusque  summopere  at¬ 
tendendi  ii  sunt,  qui  in  homine  vel  sano  vel  aegrotante 
observantur,  quique  in  dubium  nequeunt  revocari  cum 
illustrium  medicorum  experientia  et  favore  fulciantur. 
Seminibus  cophoeae  crudae  nunquam,  quod  sciam,  sanus 
homo  usus  est,  adeoque  de  eorum  efficacitate,  aut  pecu¬ 
liari  vi  nihil  addere  possumus;  idem  tamen  dici  nequit, 
si  morbos  consideremus,  in  quibus  optimo  cum  effectu 

semina  ipsa  fuerunt  adhibita.  Granum  cophoeae  crudum 

. _  _  • _ 

D.  Grindel  in  flussia  (2),  Thomson  in  Britannia  et  Zu- 

(1)  Aliae  belluee  de  plantarum  virtutibus  homines  docuere.  Plu¬ 
rima  hujusmodi  exempla  prostant  in  Historia  medicinae. 

(2)  Grindel  decoctione,  extracto  aquoso  et  pulvere  cophoea3  usus 
est.  Pulverem  exhibuit  ad  dosim  xij  granorum  omni  trihorio,  ani¬ 
madvertens  generatim  quantitatem  duarum  unciarum  pulveris  co- 
phoese  valere  ad  quamcumque  febrim  vincendam,  etsi  aliis  medica¬ 
minibus  antiperiodicis  visa  fuit  obsistere.  Varia  fuit  dosis  tam  de¬ 
coctionis  quam  extracti ;  id  vero  sibi  semper  medici  proposuerunt, 
ut  ratio  haberetur  cophoeae  in  pulverem  tantummodo  redactae.  Ut 
decoctio  rite  paretur  oportet  ut  uncia  granorum  cophoeae  cruda3 
contusorum  coquatur  in  libris  tribus  aquae,  usque  dum  reliquum 

lattus  in  Cephalonia  ad.  febres  intermittentes  debellan¬ 
das  utiliter  suppeditarunt.  Quamobrem  seminibus  co¬ 
phoeae  crudae  virtutem  tribuendam  censemus,  quae  peru- 
viani  corticis  propria  est;  et  revera  si  pari  in  aegrotan¬ 
tem  hominem  actione  pollent,  conjicere  fas  est  eodem 
modo  sanum  aflicere.  Quod  si  Tommasinii  asseclae  chi- 
nae  corticem  ex-stimulanti  vi  praeditum  considerarunt,  si 
a  cophoeae  granis  intermittentem  febrim  fugari  experien¬ 
tia  docet ,  ergo  peruviani  corticis  vis  cophoeae  seminibus 
communis  dicenda  est. 

Silentio  libenter  praetereo  quae  de  plantae  hujus  uti¬ 
litate  et  damno  ab  auctoribus  proposita  fuerunt  cum  im¬ 
modicum  decoctionis  usum  considerarunt;  hoc  enim  ad 
Hygienem  potius  quam  ad  pharmacologiam  pertinet.  Si 
vero  ab  institutis  observationibus  generales  cophoeae  ef¬ 
fectus  in  animalem  oeconomiam  determinare  velimus  , 
constat  procul  dubio  ab  usu  cophoeae  accelerari  digestio¬ 
nem,  functiones  imelleciuales  excitari,  unde  infusio  co¬ 
phoeae  potio  intellectualis  a  quibusdam  appellata  fuit  ( i); 
expeditiores  ea  artuum  motus  reddit,  excitatque  in  facie 
et  in  oculis  hilaritatem  illam,  quae  a  nuncio  fausti  even¬ 
tus  proferri  solet. 

sit  librae  unius.  Coletur  deinceps  decoctio,  et  ejus  uncia  vel  duo 
aegro  exhibeatur  omni  bihorio. 

(i)  Cum  clariss.  Voltaire  nossct  cophoeae  potionem  ad  somnum 
arcendum  potissimum  valere  cumque  Lexico  Gallicae  Academiae  per- 
ficiundo  totus  incumberet,  dicunt  noctu  quovis  horae  quadrante  de¬ 
coctionis  illius  poculum  sumpsisse,  ita  ut  inflammatorio  morbo  tan¬ 
dem  occubuit,  quem  nimio  cophoeae  usui  tribuerunt. 

Juvenis  matrona,  ait  Zimmermannus,  quae  Leibnitii  ingenio  sty¬ 
lum  Voltaire  consociavit,  cum  cophoeae  potu  fuisset  destituta,  o- 
streae  se  mentem  habere  fatebatur. 

Ab  immodico  decoctionis  usu  anxietatem,  gravitationis 
constrictionisque  sensum  in  praecordiis;  saepe  cordis  pal¬ 
pitationem,  tremores  in  musculis  extremitatum,  aliquam 
in  visu  perturbationem ,  pervigilium  pertinax ,  irritatio¬ 
nem  arteriarum  fere  febrilem,  excretionum  augmentum 
gigni  visum  fuit,  unde  non  tam  cutanea  transpiratio  et 
urina,  verum  bilis  ipsa  copiosius  secernitur.  Praeter  ge¬ 
nerales  perturbationes  indicatas,  in  iis  qui  magis  quam 
par  est  cophoea  utuntur,  alia  locum  habent  symptoma¬ 
ta,  quae  indi  vidualia  dici  possunt,  a  pluribus  medicis  se- 
dulisque  observatoribus  notata.  Clarissimus  Linnaeus  ex. 
gr.  affert  copiosam  cophoeae  quantitatem  quotidie  et  lon¬ 
go  temporis  spatio  ingestam  evolvere  cephalalgiam,  ver¬ 
tiginem  saepe  saepiusque  peculiaris  exanthematis  in  vultu 

expulsionem.  Et  quoad  exanthemata  ab  immodico  usu 

« 

cophoeae  aliquando  evoluta,  notandum  est  celeberr.  Krie- 
ger  febres  observasse  scarlatinosas,  miliares,  biliosas  ab 
immodico  usu  cophoea;  cici  i  v  mas.  Perci  val  paralysi  ni  non 
raro  a  cophoeae  abusu  procedentem  indicat.  Refert  Zim- 
mermann  pluries  contigisse  ab  abusu  cophoeae  in  mulie¬ 
ribus  menstruum  profluvium  nimium  abundasse  et  ul¬ 
tra  consuetum  aetatis  tempus  fuisse  productum.  Quod 
sane  Prosper  Alpinus  noster  in  iEgyptiis  mulieribus  jam 
animadverterat,  cum  videlicet  scripserit  eas  largam  co¬ 
phoeae  potionem  sumere  cum  menstrua  deficiunt.  Docet 
Willis  usum,  abusumque  cophoeae  fluxum  hqemorrhoida- 
lem  augere  immo  in  aliis,  qui  hujusmodi  purgatione  non 
afficiuntur,  provocare  ,  et  corporis  maciem  proferre,  et 
in  viris  genitalem  vim  enervare.  Medici  tamen  quamplu- 
rimi  ab  usu  nimio  cophoeae  varios  morbos  gigni,  hypo- 
condriasim  nempe,  anorexiam,  dyspepsiam,  atque  in  mu- 

lieribus  leucborream,  et  metrorrhagiam  observarunt.  Hinc 
usum  abusumque  cophoeae  hominibus  temperamento  san¬ 
guineo,  bilioso,  irritabili  atque  ad  inflammationem  pro¬ 
clivi  prafeditis,  nec  non  macris  et  plethoricis  esse  detri¬ 
mento  conjiciendum  est. 

Neotericorum  medicorum  praecipuas  nunc  addam  ob¬ 
servationes,  quibus  constat  in  nervosis  et  hypbsthenicis 
morbis  copboeam  tuto  posse  suppeditari.  Et  primo  qui¬ 
dem  infusio  illa  utilissima  fuit  in  affectionibus  iis  om¬ 
nibus,  quas  coma,  sopor,  stupiditas,  torporque  muscula- 
ris  comitantur.  In  pluribus  apoplexiae  nervosae  exemplis 
optime  coplioca  propinata  est;  imino  officio  remedii  pro- 
pbilactici  in  hac  morbosa  allectione  nerveo-cerebrali  fun¬ 
gi  aliquando  potest.  Cophoea  nervorum  actionem  exci- 
tat  in  vasa  ,  qua?  exinde  vividiori  motu  micant ,  adeo- 
que  sanguinem  citius  impellunt;  qua  de  causa  utilis  de¬ 
coctio  illa  in  viscerum  abdominalium  obstructionibus. 
Nonnulli  pariter  morbi  nervosi  ab  usu  cophoeae  vel  mul¬ 
to  imminuti  vel  penitus  dissipati  sunt.  Cardialgia,  ccpha- 
lalgia  spasmodica,  epilexia,  liysterismus,  eborea,  palpita¬ 
tio,  et  singultus  in  coplioca  idoneum  therapeuticum  sub¬ 
sidium  saepe  invenerunt  ;  et  in  primis  asthma  spasmo¬ 
dicum,  quoniam  Musgrave,  Pringle,  Percival,  et  Floyer 
observationes  de  hoc  morbo  cophoea?  usu  debellato  no¬ 
bis  exhibuerunt;  quemadmodum  tussis  convulsiva  infan¬ 
tilis  praesidiis  ca?teris  obsistens  inter  morbos  a  cophoea 
pervictos  adnumeranda  est,  cum  clarissim.  Schengel  in¬ 
fusionem  cophoea?  subusta;,  aeque  ac  decoctionem  et  ex¬ 
tractum  cophoea?  crudae  contra  eam  tussim  utilem  esse 
recentius  observaverit.  Potissimum  Audon  ad  febres  in¬ 
termittentes  fugandas  vel  in  forma  pulveris,  extracti,  vel 

decoctionis  seminum  crudorum,  eodem  pharmaco  optimo 
cum  evento  usus  est.  Et  apud  nos  D.r  Mannajoni,  D.r 
Tonelli,  atque  praestantissimus  Rubini  mirificos  effectus 
contra  intermittentes  febres  ab  hoc  remedio  se  conse- 
quutos  fuisse  fatentur.  Quum  hodiernis  temporibus  pro 
certo  fere  habeamus  periodicos  morbos  ab  aliqua  nervo¬ 
rum  perturbatione  persaepe  suffulci  ,  an  absurdum  erit 
conjicere  ideo  cophoeam  in  febrium  periodicarum  cura¬ 
tione  medicorum  voto  respondere,  quia  nerveum  syste¬ 
ma  afficit  praecipue,  potius  quam  plantae  ipsi  proprieta¬ 
tes  tribuere  ,  quae  pharmacorum  propriae  sunt  amaro- 
adstringentmm  ?  Neque  repugno  si  quis  et  pharmacis 
memoratis  et  cophoeae  communem  indolem  adseribat. 

Haud  ita  pridem  clar.  Ambri  cophoeae  vapores  co¬ 
ctae  chronicis  ophthalmiis  utiles  expertus  est,  quam  uti¬ 
litatem  in  semetipso  primum  obtinuit,  cum  Ophthalmia 
laboraret,  quae  nulli  antea  remedio  cessit:  dein  hanc  va¬ 
porum  efficaciam  iu  cdiis  <piocpu.c  cunfirmavit,  quotiescum¬ 
que  tamen  phlogosis  antea  imminuta  fuerit,  et  Ophthal¬ 
mia  ad  chronicum  statum  pervenerit. 

Neque  secundariae  ,  ut  ita  dicam,  qualitates  cophoeae 
sunt  denegandae ,  quas  inter  eam  commemorare  suffi¬ 
ciat,  qua  ut  antidotum  adhibemus  contra  virosas  et  nar¬ 
coticas  quasdam  substantias,  ita  ut  tuto  et  cum  utilita¬ 
te  cophoea  utimur  cum  quibusdam  venenatis  hominibus 
opitulemur.  Unde  suspicio  nostra  confirmatur,  videlicet 
cophoeam  peculiari  modo  caeteris  pharmacis  haud  com¬ 
muni  organicam  hominum  fibram  afficere.  Ecquid?  Non¬ 
ne  certum  probatumque  bst  cophoeae  decoctionem  anta- 
gonistica  vi  irritos  reddidisse  effectus  hyosciami,  lactu¬ 
cae  virosae  ,  cicutae  majoris  ,  atfopae  belladonnae ,  digi» 

talis,  aconiti  napelli,  acidi  hydrocyanici,  aliarumque  sub¬ 
stantiarum,  quae  narcotica  facultate  aliis  eminenter  prae¬ 
stant  ? 

Ex  quibus  omnibus  videtur  jure  nos  veterum  medi¬ 
corum  sententiam  tueri,  qui  exstimulantem  vim  cophoeae 
seminibus  adscripserunt ;  quam  porro  doctrinam  neote¬ 
rici  quoque  amplexi  sunt  qui  illorum  vestigiis  insisten¬ 
tes  copboeam  in  therapeutica  exstimulantium  classe  adnu- 
merarunt.  Et  re  quidem  vera  ab  Auctorum  celeberrimo¬ 
rum  observationibus,  quas  in  medium  protuli,  clare  elu¬ 
cescit  cophoeae  effectus  exstimulantes  semper  aut  excita- 
menti,  ut  dicunt,  fuisse,  eamque  encephalon  et  nervos 
praesertim  affecisse  ,  fere  ac  si  languentem  horum  vim 
sopitosque  motus  resipisceret,  quemadmodum  de  plurium 
remediorum  ad  cxstimulantes-nervinos  pertinentium  actio¬ 
ne  medici  docent.  Et  quoniam  ab  aucta  cerebri  et  ner¬ 
vorum  vi  vasorum  quoque  sanguineorum  excrescit  in¬ 
tentio,  hinc  iis  omnibus  facultatibus  cophoeam  praeditam 
esse  dicendum  est ,  quae  exstimulantium  pharmacorum 
propriae  sunt. 

Exhibetur  cophoea  sub  forma  pulveris ,  extracti  aquo¬ 
si ,  decoctionis  atque  infusionis .  Medicus,  ut  effectum  sa¬ 
lutarem  obtineat,  pulverem  caeteris  praeparationibus  prae¬ 
fert,  ej usque  grana  duodecim  omni  trihorio  aegris  suppe¬ 
ditat,  quae  dosis  usque  ad  sexaginta  grana  potest  au¬ 
geri.  Extractum  cophoeae  aquosum  obtinetur  maceratio¬ 
ne  seminum  (  quae  cruda  sint  et  ruditer  contusa  )  in 
aqua  aliquot  dierum  spatio  :  dein  ope  philtri  ab  aqua 
separatur  ac  lento  igne  evaporatur,  ut  aqua  ad  extracti 
formam  densetur.  Extracti  illius  drachma  dimidia  ab 
initio  solvitur  in  apto  quodam  liquore,  dosis  deinceps 

augetur  usque  ad  drachmas  duas,  quae  epicratice  aegro¬ 
to  in  die  porriguntur.  Decoctionis  et  infusionis  compa¬ 
randae  ratio  eadem  est  ac  illa  quae  vel  coquendis  vel 
per  infusionem  parandis  caeteris  pharmacis.  Torrefacta 
semina  et  sub  forma  pulveris,  extracti,  decoctionis  et  in¬ 
fusionis  aeque  adhibentur.  Infusionem  in  deliciis  prae¬ 
sertim  habemus,  et  ut  sapida  sit,  odora,  et  nervos  illi- 
ciat ,  requiritur  ut  ustorum  seminum  uncia  in  tenuem 
pulverem  redacta  rite  coquatur  in  octo  unciis  aquae. 

An  observatione,  ratiocinatione  atque  experientia  suf¬ 
fultus  metam  attigerim  quam  mihi  ipsi  proposueram,  ut 
videlicet  cophoeam  pharmacologi  methodo  quoad  natu¬ 
ram,  medici  experientia  quoad  usum  et  effectum  consi¬ 
derarem,  alii  dijudicent.  Reprehendet  fortasse  aut  mihi 
succensendum  esse  aliquis  credet,  quod  a  neotericorum 
quorundam  placitis  nonnihil  diverterim;  at  Praeceptorum 
meorum  doctrinas  sequutus,  hypothesibus  et  deliramen¬ 
tis  numquam  plus  me  tributurum  fure  profiteor,  quam 
res  et  veritas  ipsa  concedat. 


FINIS. 

TIIESES  DEFENDENDA 


I. 

Pleura  una  eademque  est  membrana:  falso  distingui¬ 
tur  in  costalem  et  pulmonalem . 

II. 

Methodus  botanices  Jussieu  medico  utilior  cccteris. 

III. 

Hermes  minerale  est  sulphuretum  antimonii  minime 
vero  hydrosulphas . 

IV. 

Plerique  infantum  morbi  ex  ventre  procedunt . 

V. 

Tcenice  in  corpore  humano  per  generationem  equivo- 
ram  ejjormantur. 

VI. 

/Irtritidis  causa  in  primis  digestionis  viis. 

.  m 

Introductio  mercurii  in  ventriculum ,  dum  curatur  sy¬ 
philis,  tempore  digestionis  ciborum  est  adhibenda. 

VIII. 

In  cura  syphilidis  dicet  a  lauta  et  nutriens  adhibenda . 

IX. 

In  castratione ,  et  semicastratione  methodus  Bertran- 
di  conjugi  debet  cum  methodo  Zelleri. 

X. 

Medicus  cegrum  fallere  potest,  dum  ipsi  simulat  as- 
sentiri. 


XI. 

In  cura  chirurgica  c  ater  actos,  scleronixys  arbitror  prcc- 
ferenda. 


